<classify> LAGOS, NIGERIA BAADA ya wimbo mpya wa Ayodeji Balogun Wizkid ujulikanao kwa jina la Afrikan Bad Gyal kufanya vizuri kwenye vyombo mbalimbali vya habari, msanii huyo ameweka wazi kuwa anabebwa vizuri na mkali wa RnB nchini Marekani, Chris Brown. Wimbo huo, ambao umeachiwa wiki iliyopita, huku akimshirikisha msanii huyo, unaonekana kufanya vizuri kwa kipindi kifupi ndani na nje ya Nigeria, hivyo anaamini ushirikiano wa Chris unazidi kumfanya awe juu. Afrikan Bad Gyal ni wimbo ambao unaweza kupigwa sehemu yoyote, ninashukuru kuona unafanya vizuri, Chris Brown amezidi kuupa nguvu wimbo huo, japokuwa si mara ya kwanza kufanya naye kazi, lakini safari hii ameonekana kunipa nguvu zaidi, nawashukuru sana mashabiki wangu kwa sapoti wanayonipa, alieleza Wizkid.  <topic>: BURUDANI 